Ξενοφών Κοντιάδης

Ο Ξενοφών Κοντιάδης είναι συνταγματολόγος, Καθηγητής Δημοσίου Δικαίου και Κοινωνικής Διοίκησης στο Πάντειο Πανεπιστήμιο και Πρόεδρος του Κέντρου Ευρωπαϊκού Συνταγματικού Δικαίου – Ιδρύματος Θεμιστοκλή και Δημήτρη Τσάτσου. Δικηγόρος και συγγραφέας.

Βιογραφικά στοιχεία 
Γεννήθηκε το 1967 στη Χαϊδελβέργη. Σπούδασε νομικά στην Αθήνα και στο Μόναχο. Δικηγόρος Αθηνών από το 1992. Δίδαξε στο Δημοκρίτειο Πανεπιστήμιο Θράκης (ως επίκουρος και εν συνεχεία αναπληρωτής Καθηγητής) από το 1998 και στο Πανεπιστήμιο Πελοποννήσου από το 2004, όπου εκλέχθηκε το 2006 πρωτοβάθμιος Καθηγητής Δημοσίου Δικαίου και Δικαίου Κοινωνικής Ασφάλειας. Διευθυντής του Προγράμματος Μεταπτυχιακών Σπουδών (2008-2010) και Κοσμήτορας της Σχολής Κοινωνικών και Πολιτικών Επιστημών (2010-2014). Τον Σεπτέμβριο του 2016 μετακλήθηκε στο Τμήμα Δημόσιας Διοίκησης του Παντείου Πανεπιστημίου.

Από το 1995 είναι Επιστημονικός Διευθυντής και από το 2006 Πρόεδρος Δ.Σ. του Κέντρου Ευρωπαϊκού Συνταγματικού Δικαίου – Ιδρύματος Θεμιστοκλή και Δημήτρη Τσάτσου, θέση στην οποία διαδέχθηκε τον δάσκαλό του, συνταγματολόγο Δημήτρη Θ. Τσάτσο.

Μέλος του Επιστημονικού Συμβουλίου του Institute for European Constitutional Sciences (Hagen-Γερμανία) από το 2008. Συντονιστής του «Research Group on Constitution-Making and Constitutional Change» της Διεθνούς Ένωσης Συνταγματικού Δικαίου (IACL) από το 2013. Co-Editor της επιστημονικής σειράς Routledge Series in Comparative Constitutional Change του διεθνούς εκδοτικού οίκου Routledge. Αντιπρόεδρος του European Institute for Social Security (2008-2011). Μέλος του Επιστημονικού Συμβουλίου του Ινστιτούτου Τοπικής Αυτοδιοίκησης (2005-2011). Πρόεδρος του Επιστημονικού Συμβουλίου του Δι.Κ.Ε.Τε./ΟΤΟΕ (2014-2020). Πρόεδρος της Επιτροπής για τη Μεταρρύθμιση και Ανασυγκρότηση της Τοπικής Αυτοδιοίκησης και του Κράτους (2020). Senior Expert του Εθνικού Σημείου Επαφής του Δικτύου FRANET του European Union Agency for Fundamental Rights (FRA) από τον Απρίλιο του 2016. Μέλος της Εθνικής Επιτροπής για τα Δικαιώματα του Ανθρώπου, με θητεία την περίοδο 2019-2022 (επίσης την περίοδο 2000-2006). Μέλος της Επιτροπής του Υπουργείου Εργασίας για την Πρόταση ενός νέου Ασφαλιστικού Συστήματος (2015).

Συγγραφέας 25 βιβλίων και περισσότερων από 200 μελετών στα ελληνικά, αγγλικά, γερμανικά και ιταλικά. Κριτής πολλών διεθνών επιστημονικών περιοδικών και διευθυντής επιστημονικών σειρών. Προσκεκλημένος ομιλητής σε ευρωπαϊκά πανεπιστήμια. Τακτικός αρθρογράφος στον ημερήσιο τύπο, με περισσότερα από 400 άρθρα. Μέλος Δ.Σ. του Α΄ ΠΕΣΥΠ Αθηνών (2003-2004), εμπειρογνώμονας της ΟΚΕ, Πρόεδρος τη Νομικής Επιτροπής του Πανεπιστημίου Πελοποννήσου (2010-2016), διδάσκων στην Εθνική Σχολή Δημόσιας Διοίκησης. Παράλληλα με το επιστημονικό του έργο έχει γράψει δοκίμια και δύο μη μυθοπλαστικά μυθιστορήματα.

Επιλεγμένη εργογραφία 
 ΔΩΔΕΚΑ ΜΑΘΗΜΑΤΑ ΣΥΝΤΑΓΜΑΤΙΚΟΥ ΔΙΚΑΙΟΥ (504 ΣΕΛ., ΕΚΔ. ΠΑΠΑΖΗΣΗ, 2023).
 Η ΝΥΧΤΑ ΠΟΥ ΕΦΥΓΕ Ο ΠΑΥΛΟΣ (256 ΣΕΛ., ΕΚΔ. ΤΟΠΟΣ 2023).
 Η ΤΡΕΛΑ Ν' ΑΛΛΑΞΟΥΝ ΤΟΝ ΚΟΣΜΟ (288 ΣΕΛ., ΕΚΔ. ΤΟΠΟΣ 2022).
 ΜΑΘΗΜΑΤΑ ΚΟΙΝΩΝΙΚΗΣ ΔΙΟΙΚΗΣΗΣ ΚΑΙ ΔΙΚΑΙΟΥ ΚΟΙΝΩΝΙΚΗΣ ΑΣΦΑΛΕΙΑΣ (376 ΣΕΛ., ΕΚΔ. ΠΑΠΑΖΗΣΗ, 2023).
 Η ΣΥΝΤΑΓΜΑΤΙΚΗ ΑΝΘΕΚΤΙΚΟΤΗΤΑ ΣΤΗ ΔΟΛΙΜΑΣΙΑ ΤΩΝ ΚΡΙΣΕΩΝ. ΚΡΙΣΗ ΑΣΦΑΛΕΙΑΣ, ΟΙΚΟΝΟΜΙΚΗ ΚΡΙΣΗ, ΠΑΝΔΗΜΙΑ ΚΑΙ ΣΥΝΤΑΓΜΑ (Ξ. ΚΟΝΤΙΑΔΗΣ/Α. ΦΩΤΙΑΔΟΥ) (338 ΣΕΛ., e-book ελεύθερης πρόσβασης στο www.epoliteia.gr, 2022).
 Η ΠΕΡΙΠΕΤΕΙΩΔΗΣ ΙΣΤΟΡΙΑ ΤΩΝ ΕΠΑΝΑΣΤΑΤΙΚΩΝ ΣΥΝΤΑΓΜΑΤΩΝ ΤΟΥ 1821 - Η ΘΕΜΕΛΙΩΤΙΚΗ ΣΤΙΓΜΗ ΤΗΣ ΕΛΛΗΝΙΚΗΣ ΠΟΛΙΤΕΙΑΣ (208 ΣΕΛ., ΕΚΔ. ΚΑΣΤΑΝΙΩΤΗ, 2021).
 ΠΑΝΔΗΜΙΑ, ΒΙΟΠΟΛΙΤΙΚΗ ΚΑΙ ΔΙΚΑΙΩΜΑΤΑ. Ο ΚΟΣΜΟΣ ΜΕΤΑ ΤΟΝ COVID-19 (192 ΣΕΛ., ΕΚΔ. ΚΑΣΤΑΝΙΩΤΗ, ΑΘΗΝΑ 2020).
 ROUTLEDGE HANDBOOK OF COMPARATIVE CONSTITUTIONAL CHANGE X. CONTIADES/A. FOTIADOU (EDS) (468 ΣΕΛ., ROUTLEDGE, 2020).
 Η ΔΗΜΟΣΙΑ ΔΙΟΙΚΗΣΗ ΜΕΤΑ ΤΗΝ ΚΡΙΣΗ ΕΠΙΜΕΛΕΙΑ: Ξ. ΚΟΝΤΙΑΔΗΣ, ΑΧ. ΑΙΜΙΛΙΑΝΙΔΗΣ, Χ. ΑΝΘΟΠΟΥΛΟΣ (235 ΣΕΛ., ΕΚΔ. ΣΑΚΚΟΥΛΑ, 2019)
 THE LAW AND LEGITIMACY OF IMPOSED CONSTITUTIONS R. ALBERT/X. CONTIADES/A. FOTIADOU (EDS) (266 ΣΕΛ., ROUTLEDGE, 2019).
 THE FOUNDATIONS AND TRADITIONS OF THE CONSTITUTIONAL AMENDMENT R. ALBERT/X. CONTIADES/A. FOTIADOU (EDS) (399 ΣΕΛ., HART, 2017).
 ΣΥΝΤΑΓΜΑ: ΚΑΤ’ ΑΡΘΡΟ ΕΡΜΗΝΕΙΑ ΕΠΙΣΤΗΜΟΝΙΚΗ ΔΙΕΥΘΥΝΣΗ: Φ. ΣΠΥΡΟΠΟΥΛΟΣ, Ξ. ΚΟΝΤΙΑΔΗΣ, Χ. ΑΝΘΟΠΟΥΛΟΣ, Γ. ΓΕΡΑΠΕΤΡΙΤΗΣ (XXIV ΚΑΙ 1860 ΣΕΛ., ΣΑΚΚΟΥΛΑΣ, 2017). 
 PARTICIPATORY CONSTITUTIONAL CHANGE: THE PEOPLE AS AMENDERS OF THE CONSTITUTION X. CONTIADES / A. FOTIADOU (EDS) (208 P., ROUTLEDGE, 2017).
 Η ΣΟΣΙΑΛΔΗΜΟΚΡΑΤΙΑ ΣΗΜΕΡΑ (240 ΣΕΛ., ΕΚΔ. ΠΟΛΙΣ, ΑΘΗΝΑ 2017).
 ΠΟΛΙΤΙΚΗ ΦΑΡΜΑΚΟΥ ΣΤΗΝ ΕΛΛΑΔΑ ΣΕ ΣΥΝΘΗΚΕΣ ΟΙΚΟΝΟΜΙΚΗΣ ΚΡΙΣΗΣ (ΣΕ ΣΥΝΕΡΓΑΣΙΑ ΜΕ ΤΟΝ Κ. ΣΟΥΛΙΩΤΗ, 108 ΣΕΛ., ΕΚΔ. ΠΑΠΑΖΗΣΗ, ΑΘΗΝΑ 2017).
 ΤΟ ΑΝΟΡΘΟΛΟΓΙΚΟ ΜΑΣ ΣΥΝΤΑΓΜΑ. ΓΙΑΤΙ ΑΠΕΤΥΧΑΝ ΟΙ ΠΟΛΙΤΙΚΟΙ ΘΕΣΜΟΙ; (268 ΣΕΛ., ΕΚΔ. ΠΑΠΑΖΗΣΗ, ΑΘΗΝΑ 2015).
 ΕΛΛΕΙΜΜΑΤΙΚΗ ΔΗΜΟΚΡΑΤΙΑ. ΚΡΑΤΟΣ ΚΑΙ ΚΟΜΜΑΤΑ ΣΤΗ ΣΥΓΧΡΟΝΗ ΕΛΛΑΔΑ (289 ΣΕΛ., ΕΚΔ. Ι. ΣΙΔΕΡΗ, ΑΘΗΝΑ 2009).

Παραπομπές 

Έλληνες πανεπιστημιακοί
Έλληνες νομικοί